Ο **Π.Α.Σ. Θύελλα Κατσικά** είναι ελληνικός αθλητικός ποδοσφαιρικός σύλλογος που εδρεύει στον Κατσικά Ιωαννίνων. Επίσημο έτος ίδρυσης του είναι το 1948 και επίσημα χρώματά του το κόκκινο και το άσπρο. Έδρα του αποτελεί το Αθλητικό Κέντρο Κατσικά.

Ιστορία
-------

### Ίδρυση και πρώτα χρόνια

Ο **Ποδοσφαιρικός Αθλητικός Σύλλογος Θύελλα Κατσικά** ιδρύθηκε το 1948. Αργότερα εντάχθηκε στη δύναμη και στα πρωταθλήματα της Ε.Π.Σ. Ηπείρου με αριθμό μητρώου (Α.Μ.) της Ε.Π.Ο. 853.

Η Θύελλα Κατσικά ξεκίνησε από το πρωτάθλημα της Γ΄ ερασιτεχνικής και την αγωνιστική περίοδο 1960-61 κατάφερε να κερδίσει την άνοδο. Τα επόμενα 2 χρόνια συμμετείχε στη Β΄ ερασιτεχνική και την περίοδο 1962-63 κέρδισε την άνοδο στην Α΄ ερασιτεχνική για πρώτη φορά στην ιστορία της.

### 1963-1981: Τα πρώτα χρόνια στην Α΄ ερασιτεχνική

Με την άνοδο στην Α΄ ερασιτεχνική η Θύελλα Κατσικά άρχισε να πρωταγωνιστεί στην ανώτερη κατηγορία της Ε.Π.Σ. Ηπείρου και να διεκδικεί το πρωτάθλημα. Το 1971-72 τερμάτισε στη δεύτερη θέση πίσω από τον πρωταθλητή Π.Α.Σ. Πρέβεζα και μαζί με τον Όλυμπο Κέρκυρας συμμετείχε στον 7ο όμιλο για την προκριματική φάση του ειδικού ερασιτεχνικού πρωταθλήματος για την άνοδο στην Β΄ Εθνική. Η Θύελλα δεν τα κατάφερε και αποκλείστηκε από την τελική φάση. 

Το 1974-75 κατέκτησε την πρώτη θέση στον βόρειο όμιλο της Α΄ ερασιτεχνικής και συμμετείχε εκ νέου στο ειδικό ερασιτεχνικό πρωτάθλημα, όπου κατέκτησε την 6η θέση του 4ου ομίλου και δεν κατάφερε να κερδίσει την άνοδο στη Β΄ Εθνική. Το επόμενο διάστημα έως και το 1981 η Θύελλα Κατσικά κατέκτησε το πρωτάθλημα της Α΄ ερασιτεχνικής κατηγορίας τρεις συνεχόμενες φορές τις αγωνιστικές περιόδους 1978-79, 1979-80 και 1980-81. Επίσης κατέκτησε τρεις φορές το κύπελλο Ε.Π.Σ. Ηπείρου τις αγωνιστικές περιόδους 1971-72, 1972-73 και 1974-75 και υπήρξε φιναλίστ τις αγωνιστικές περιόδους 1973-74, 1975-76 και 1977-78, όντας η μοναδική ομάδα της Ε.Π.Σ. Ηπείρου, που έχει καταφέρει να παρευρεθεί σε πέντε συνεχόμενους τελικούς κυπέλλου.

### 1981-1994: Στις εθνικές κατηγορίες

Το 1981-82 η Θύελλα Κατσικά συμμετείχε στο πρωτάθλημα της Εθνικής ερασιτεχνικής κατηγορίας κατακτώντας την 7η θέση στον 4ο όμιλο. Από το 1982 έως το 1988 είχε συνεχόμενη παρουσία στο πρωτάθλημα της Δ΄ εθνικής. Για πέντε χρόνια συμμετείχε στον 3ο όμιλο, κατακτώντας αντίστοιχα τις εξής θέσεις: 8η, 5η, 4η, 4η και 5η. Το 1987-88 συμμετείχε στον πρώτο όμιλο και τερματίζοντας στην 7η θέση συμμετείχε σε μπαράζ παραμονής με τους Ηλυσιακό, Α.Ο.Κ. Φαλήρου και Αχιλλέα Τριανδρίας, που τερμάτισαν στην αντίστοιχη θέση των άλλων ομίλων. Τελικά υποβιβάστηκε στα τοπικά, έπειτα από 7 χρόνια παρουσίας σε εθνική κατηγορία. 

Η επάνοδος στην Δ΄ Εθνική κατηγορία ήταν άμεση. Το 1989-90 τερμάτισε στην 20η θέση του τρίτου ομίλου, μια σεζόν που δεν υπήρξε υποβιβασμός για καμμία ομάδα. Το 1990-91 συμμετείχε στον 9ο όμιλο καταλαμβάνοντας την 7η θέση και το 1991-92 στον 7ο όμιλο καταλαμβάνοντας τη 12η θέση. Την επόμενη σεζόν (1992-93) συμμετείχε ξανά στον 7ο όμιλο και τερμάτισε στην 6η θέση, ενώ το 1993-94 τερμάτισε στην 15η θέση του 7ου ομίλου και υποβιβάστηκε στα τοπικά. Με αυτόν τον υποβιβασμό έκλεισε μια μεγάλη περίοδος της Θύελλας Κατσικά στις εθνικές κατηγορίες. 

Σε αυτό το χρονικό διάστημα κατέκτησε πέντε κύπελλα Ε.Π.Σ. Ηπείρου, ενώ μια φορά ήταν φιναλίστ. Μάλιστα την περίοδο 1983-84 η ομάδα έφτασε έως τα ημιτελικά του Κυπέλλου Ελλάδας ερασιτεχνών, όπου ηττήθηκε στα πέναλτι με 4-2 (1-1 η κανονική διάρκεια) από την μετέπειτα κυπελλούχο Νίκη Διοικητηρίου Θεσσαλονίκης στο γήπεδο της Νέας Ευκαρπίας.Πριν από την Νίκη Διοικητηρίου αντιμετώπισε και απέκλεισε τις Ελλάς Καλλινίκης Φλώρινας,Πυρσό Γρεβενών και Εθνικό Αξιουπόλεως

### 1994-2007:Σποραδικές επιτυχίες

Τα επόμενα χρόνια η Θύελλα αγωνίστηκε στο τοπικό πρωτάθλημα. Κατέκτησε το πρωτάθλημα του 2002-03 αήττητη και ανέβηκε ξανά στην Δ΄ εθνική. Το 2003-04 συμμετέχοντας στον 5ο όμιλο τερμάτισε στην 15η θέση και υποβιβάστηκε. Το 2005-06 κατέκτησε για ακόμα μια φορά το πρωτάθλημα της ΕΠΣ Ηπείρου και επανήλθε στην Δ΄ εθνική. Εκεί τη σεζόν 2006-07 συμμετείχε στον 5ο όμιλο, όπου τερμάτισε στην 13η θέση και υποβιβάστηκε ξανά.

### 2007-2020: Πτώση, Άνοδος και Πρωτάθλημα

Τα επόμενα χρόνια η Θύελλα συμμετείχε στα τοπικά πρωταθλήματα. Το 2013-14 υποβιβάστηκε για πρώτη φορά στην ιστορία της στην Β΄ ερασιτεχνική. Κέρδισε την επάνοδο της στην Α΄ ερασιτεχνική, όπου αγωνίστηκε τα επόμενα χρόνια, τη σεζόν 2015-16. Το 2019-20 κέρδισε το πρωτάθλημα της Α' ερασιτεχνικής ξανά μετά από 14 χρόνια αήττητη σε 21 αγωνιστικές (18 νίκες, 3 ισοπαλίες, 0 ήττες) από το σύνολο 30 αγωνιστικών, η μη συμπλήρωση των αγωνιστικών υποχρεώσεων έγινε λόγω της πανδημίας του κορονοϊου στην Ελλάδα το 2020.

### 2020-

Το 2020-21 το πρωτάθλημα διεξήχθη σε έναν γύρο αντί για δυο.Η Θύελλα πάλεψε για την παραμονή αλλά δεν τα κατάφερε αφού τερμάτισε στην 9η θέση. Το 2022-23 κατέκτησε το κύπελλο της ΕΠΣ Ηπείρου μετά από 30 χρόνια που το είχε κατακτήσει την τελευταία φορά το 1992-93. Επίσης την ίδια χρονιά κατέκτησε και το πρωτάθλημα και ανέβηκε στην Γ΄ εθνική μέσω του πρωταθλήματος πρωταθλητριών Ε.Π.Σ. τερματίζοντας στην 1η θέση του 3ου ομίλου.

Έμβλημα
-------

Το σήμα της Θύελλας έχει ένα κύπελλο και στάχυα.Το κύπελλο συμβολίζει τις επιτυχίες και τα στάχυα τον αγροτικό χαρακτήρα της περιοχής.

Διαδρομή στις εθνικές κατηγορίες
--------------------------------

| Χρονιά | Κατηγορία | Θέση | Σχόλιο |
| --- | --- | --- | --- |
| 1981-82 | Εθνική ερασιτεχνική (Γ) | 7η | Συμμετοχή στην νεοσύστατη Δ΄ Εθνική |
| 1982-83 | Εθνική ερασιτεχνική (Δ) | 8η |  |
| 1983-84 | Εθνική ερασιτεχνική (Δ) | 5η |  |
| 1984-85 | Εθνική ερασιτεχνική (Δ) | 4η |  |
| 1985-86 | Εθνική ερασιτεχνική (Δ) | 4η |  |
| 1986-87 | Εθνική ερασιτεχνική (Δ) | 5η |  |
| 1987-88 | Δ΄ Εθνική | 7η | Υποβιβασμός |
| 1989-90 | Δ΄ Εθνική | 20η |  |
| 1990-91 | Δ΄ Εθνική | 7η |  |
| 1991-92 | Δ΄ Εθνική | 12η |  |
| 1992-93 | Δ΄ Εθνική | 6η |  |
| 1993-94 | Δ΄ Εθνική | 15η | Υποβιβασμός |
| 2003-04 | Δ΄ Εθνική | 15η | Υποβιβασμός |
| 2006-07 | Δ΄ Εθνική | 13η | Υποβιβασμός |
| 2020-21 | Γ΄ Εθνική (Δ) | 9η | Υποβιβασμός |

Διακρίσεις
----------

Πρωτάθλημα ΕΠΣ Ηπείρου:9 (1974-75, 1978-79, 1979-80, 1980-81, 2002-03, 2005-06, 2019-20, 2021-22, 2022-23)

Κύπελλο ΕΠΣ Ηπείρου:9 (1971-72, 1972-73, 1974-75, 1981-82, 1983-84, 1984-85, 1985-86, 1992-93,2022-23)

Φιναλίστ κυπέλλου ΕΠΣ Ηπείρου:4 (1973-74, 1975-76, 1977-78, 1988-89)

Φιναλίστ σούπερ καπ ΕΠΣ Ηπείρου:1 (2022)

Β΄ ερασιτεχνική ΕΠΣ Ηπείρου:1 (1962-63)

Γ΄ ερασιτεχνική ΕΠΣ Ηπείρου:1 (1960-61)

ΑΝΑΛΥΤΙΚΑ:

| ΠΕΡΙΟΔΟΣ | ΠΡΩΤΑΘΛΗΜΑ | ΚΥΠΕΛΛΟ |
| --- | --- | --- |
| 1960-61 | Πρωταθλήτρια Γ΄ Ερασιτεχνικής | - |
| 1962-63 | Πρωταθλήτρια Β΄ Ερασιτεχνικής | - |
| 1971-72 | - | Κυπελλούχος ΕΠΣΗΠ |
| 1972-73 | - | Κυπελλούχος ΕΠΣΗΠ |
| 1974-75 | Πρωταθλήτρια Βορείου Ομίλου Α΄ Ερασιτεχνικής | Κυπελλούχος ΕΠΣΗΠ |
| 1978-79 | Πρωταθλήτρια 1ου Βορείου Ομίλου Α΄ Ερασιτεχνικής | - |
| 1979-80 | Πρωταθλήτρια 1ου Βορείου Ομίλου Α΄ Ερασιτεχνικής | - |
| 1980-81 | Πρωταθλήτρια Βορείου Ομίλου Α΄ Ερασιτεχνικής | - |
| 1981-82 | - | Κυπελλούχος ΕΠΣΗΠ |
| 1983-84 | - | Κυπελλούχος ΕΠΣΗΠ |
| 1984-85 | - | Κυπελλούχος ΕΠΣΗΠ |
| 1985-86 | - | Κυπελλούχος ΕΠΣΗΠ |
| 1992-93 | - | Κυπελλούχος ΕΠΣΗΠ |
| 2002-03 | Πρωταθλήτρια Α΄ Ερασιτεχνικής | - |
| 2005-06 | Πρωταθλήτρια Α΄ Ερασιτεχνικής | - |
| 2019-20 | Πρωταθλήτρια Α' Ερασιτεχνικής | - |
| 2021-22 | Πρωταθλήτρια Α' Ερασιτεχνικής | - |
| 2022-23 | Πρωταθλήτρια Α' Ερασιτεχνικής | Κυπελλούχος ΕΠΣΗΠ |

Σημαντικοί γηγενείς ποδοσφαιριστές
----------------------------------

* Απόστολος Σιαράβας
* Ξενοφώντας Μάντζιος
* Χρήστος Λισγάρας
* Παύλος Βαρζιώτης
* Θοδωρής Χήρας
* Βαγγέλης Μπελεβέτης
* Γιώργος Τσιρογιάννης
* Αντώνης Βλάχος
* Βασίλης Μπελεβέτης
* Θωμάς (Μάκης) Μαρούλης
* Πάνος Παπανικολάου
* Γιώργος Μαρούλης
* Βασίλης Βαρτζιώτης (Κοντός)
* Κώστας Γιαννάκης (Πένιας)
* Χρήστος Βαρτζιώτης
* Μάριος Μπλετσας
* Γιώργος Μπλέτσας
* Παρης Τσιγγίστρας
* Λευτέρης Λισγαρας (Αντράλας)
* Κώστας Κατσίφας
* Αλέξης Βαρτζιώτης
* Γεώργιος Λισγάρας (Καρεκλάς)

Τμήμα ποδοσφαίρου γυναικών
--------------------------

Στις 30 Οκτωβρίου 2018 η Θύελλα Κατσικά ανακοίνωσε τη δημιουργία γυναικείας ομάδας ποδοσφαίρου.

Παραπομπές
----------

1. ↑  Καταγραφή αθλητικών σωματείων, ιστότοπος ΓΓΑ
2. 1 2  «Ιστορία». Αρχειοθετήθηκε από το πρωτότυπο στις 14 Ιουλίου 2019.
3. 1 2  «Γράφει πάλι ιστορία η Θύελλα Κατσικά». 7 Μαΐου 2020.
4. ↑  «Ίδρυση γυναικείας ομάδας η Κατσικά με προπονήτρια την Λισγάρα». 30 Οκτωβρίου 2018.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |